Lěwanćik

Lěwanćik (Lavandula angustifolia, syn. Lavandula officinalis, Lavandula vera) je rostlina ze cycawkowych rostlinow (Lamiaceae). Dalšej mjenje stej požetka a lawendel.

 Wopis 
Lěwanćik je aromatisce wonjaca rostlina, kotraž docpěje wysokosć wot 20 hač do 60 cm.

 Łopjena 
Łopjena su wusko-lancetojte, na kromje zakulene, na delnim boku husto kosmate. Wone docpěja dołhosć wot 3 hač do 4 cm.

 Kćenja 
Kćěje wot julija hač do awgusta. Kćenja steja w přetorhnjenych, zdalenje łopjenatych, nakónčnych pozdatnych kłosach. Króna je módrowioletna. Keluch je rołkojty a njejasnje pjećličbny.

 Stejnišćo 
Rosće na kamjentnych zwisach a w skalnych stepach.

 Rozšěrjenje 
Rostlina je w juhozapadnej Europje rozšěrjena, ale tež kultiwowana wustupuje. Rědko wodźiwja.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 316, ze synonymom L. officinalis Chaix 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Cycawkowe rostliny
Kategorija:Korjeninske rostliny
Kategorija:Hojenska rostlina
Kategorija:Korjenina